《二月五日柳溪过风》
宋代·李复

狂风摆撼未肯休，直须枯卉生新柔。
老松倚云不关意，开落曾阅几春秋。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。